CELEX: 62012TN0262
Language: bg
Date: 2012-06-12 00:00:00
Title: Дело T-262/12: Жалба, подадена на 12 юни 2012 г. — Central Bank of Iran/Съвет

11.8.2012   
            
            
               BG
            
            
               Официален вестник на Европейския съюз
            
            
               C 243/27
            
         Жалба, подадена на 12 юни 2012 г. — Central Bank of Iran/Съвет
   (Дело T-262/12)
   2012/C 243/48
   Език на производството: английски
   
      Страни
   
   
      Жалбоподател: Central Bank of Iran (Техеран, Иран) (представител: M. Lester, barrister)
   
      Ответник: Съвет на Европейския съюз
   
      Искания на жалбоподателя
   
   
               —
            
            
               да се отменят Решение 2012/35/ОВППС на Съвета от 23 януари 2012 г. (1) и Регламент (ЕС) № 267/2012 на Съвета от 23 март 2012 г. (2), доколкото приетите с тези актове мерки засягат жалбоподателя,
            
         
               —
            
            
               да се осъди ответникът да заплати съдебните разноски.
            
         
      Правни основания и основни доводи
   
   В подкрепа на жалбата си, жалбоподателят излага четири правни основания.
   
               1.
            
            
               С първото правно основание се твърди, че жалбоподателят допуснал явна грешка, като приел, че критериите за включване в списъка към Решение 2012/35/ОВППС на Съвета и Регламент (ЕС) № 267/2012 на Съвета са изпълнени.
            
         
               2.
            
            
               С второто правно основание се твърди, че жалбоподателят не е посочил адекватни или достатъчни основания за включването на жалбоподателя в списъка на лицата и образуванията, към които се прилагат ограничителните мерки.
            
         
               3.
            
            
               С третото правно основание се твърди, че ответникът не е гарантирал правото на защита на жалбоподателя и правото му на ефективен съдебен контрол.
            
         
               4.
            
            
               С четвъртото правно основание се твърди, че ответникът е нарушил без основание или несъразмерно основните права на жалбоподателя, включително правото му на собственост и на добро име.
            
         
      (1)  Решение 2012/35/ОВППС на Съвета от 23 януари 2012 година за изменение на Решение 2010/413/ОВППС относно ограничителни мерки срещу Иран (ОВ L 19, 2012 г., стр. 22).
   
      (2)  Регламент (ЕС) № 267/2012 на Съвета от 23 март 2012 година относно ограничителни мерки срещу Иран и за отмяна на Регламент (ЕС) № 961/2010 (ОВ L 88, 2012 г., стр. 1).